Diari Oficial de la Generalitat Valenciana


Sumari del DOGV 370, del 30-04-1986 (1986/806135)

ORDRE de 20 de març de 1986, de la Conselleria d'Agricultura i Pesca, per la qual es regula l'exercici de la pesca amb l'art denominat Moruna.
----------------------------------------------------------------------------------------------------------------------------------------------

### Dades del document

Número de DOGV
:   370

Data del DOGV
:   30-04-1986

Secció del DOGV
:   ALTRES DISPOSICIONS

Número del document
:   1986/806135


Data del document
:   20-03-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 20 de març de 1986, de la Conselleria d'Agricultura i Pesca, per la qual es regula l'exercici de la pesca amb l'art denominat Moruna.  
El Reial Decret 3533/1981 de 29 de desembre, atribueix a la Comunitat Valenciana competències determinades en matèria de Pesca, entre les quals es troben les de reglamentar els arts, aparells, instruments i equipaments de Pesca i la de fixar el períodes de veda, així com l'horari d'activitat pesquera diària, els dies d'activitat i el temps de calament continuat dels arts, quan procedesca. Aquestes competències foren assumides per la Conselleria d'Agricultura i Pesca, per Decret de la Presidència de la Generalitat de 20 de desembre de 1982.   
La pesca amb l'art moruna data de l'època àrab i es practicava correntment a tot el litoral mediterrani de la península. L'exercici d'aquesta pràctica es perdé a les aigües d'aquesta Comunitat, fins que a la dècada dels seixanta d'aquest segle fou reintroduïda des de San Pedro del Pinatar i s'expandí considerablement fins als nostres dies, sense que existesca cap norma que la regule.   
En conseqüència, es fa necessària la recuperació i consolidació d'aquests arts tradicionals de pesca a la nostra mar; caldrà aleshores regular-ne l'exercici i fer-ne una ordenació adequada.   
En atenció d'aquest motius, a proposta de la Direcció General de Desenvolupamnet Agrari i oït el Consell de Pesca i Aquïcultura Marina.   
ORDENE:   
Article 1r.   
S'entendrà per Moruna, tot art de pesca passiu i fix que siga format per una travessera o travessa, dos caragols i un cóp amb una o més trampes.   
Article 2n.   
En l'art de pesca Moruna, es distingiran quatre tipus:   
a) Moruna Fina «Xirretera», les característiques de la qual són les següents:   
-La longitud màxima de la travessa serà de 65 metres i amb una malla, com a mínim, de 7 mil·límetres de costat del quadrat.   
-La longitud màxima dels caragols serà de 30 metres i amb una malla, com a mínim, de 6 mil·límetres de costat del quadrat.   
b) Moruna Fina «Llagostinera», les característiques de la qual són les següents:   
-La longitud màxima de la travessa serà de 210 metres i amb una malla, com a mínim, de 20 mil·límetres de costat del quadrat.   
-La longitud màxima dels caragols serà de 55 metres i amb una malla, com a mínim, de 20 mil·límetres de costat del quadrat.   
c) Moruna mitjana, les característiques de la qual són les següents:   
-La longitud màxima de la travessa serà de 200 metres i amb una malla, com a mínim de 25 mil·límetres de costat del quadrat.   
-La longitud màxima del caragols serà de 65 metres i amb una malla, com a mínim, de 25 mil·límetres de costat del quadrat.   
d) Moruna grossa, les característiques de la qual són les següents:   
-La longitud màxima de la travessa serà de 330 metres i amb una malla, com a mínim., de 50 mil·límetres de costat del quadrat.   
-La longitud màxima dels caragols serà de 130 metres i amb una malla, com a mínim, de 40 mil·límetres de costat del quadrat.   
Article 3r.   
Les modalitats de Moruna Fina i Mitjana s'utilitzaran per a la captura de les espècies següents:   
-Xirrete o moixó (Atherina sp sp).   
-Llagostí (Penaeus kerathunus).   
-Calamars (Coligo sp sp).   
-Sépia(Sepia sp sp).   
Article 4t.   
La modalitat de Moruna Grossa s'utilitzarà, exclusivament, per a la captura de les espècies migratòries.   
Article 5é.   
Per a la pràctica de la pesca amb Moruna, serà imprescindible que l'art siga homologat per la Direcció General de Desenvolupament Agrari. Amb aquest efecte, els armadors hauran de dirigir la sol·licitud en aquella Direcció General en la qual constarà:   
a) Filiació de l'armador propietari de l'art.   
b) Nombre de Morunes que pretén d'homologar.   
c) Modalitat de Moruna, d'acord amb la classificació establerta en l'article 2n.   
d) Adreça del lloc on es troba dipositat l'art.   
Article 6é.   
Personal dependent de la Conselleria d'Agricultura i Pesca procedirà a la inspecció dels arts, l'homologació dels quals haja estat sol·licitada, ja siga al lloc on es troben dipositades o ja al que designe la Direcció General de Desenvolupament Agrari.   
Article 7é.   
Els arts inspeccionats i que complesquen els requisits establerts en l'article 2n, obtindran la qualificació d'homologats, seran inscrits en el Registre corresponent i obtindran la certificació que ho acredite.   
Article 8é.   
El temps de calament de les Morunes, segons el tipus d'art i espècie a capturar, serà el següent.   
-Moruna Fina Xirretera, des del 15 d'octubre fins al 31 de desembre.   
-Moruna Fina Llagostinera, des del 15 de març fins al 15 juny.   
-Moruna Mitjana, des de l'1 de desembre fins a l'últim dia de febrer de l'any següent.   
-Moruna Grossa, des de l'1 d'abril fins al 30 de juny.   
Malgrat el que anteriorment es disposa, es faculta la Direcció General de Desenvolupament Agrari perquè, amb la prèvia sol·licitud documentada dels armadors i si les circumstàncies així ho aconsellaven, es prorrogue en 15 dies l'alçament de l'art calat o es varien les dates de calament sense que en cap cas no excedesca el temps de 120 dies.   
Article 9é.   
Les autorizacions per al calament de les diferents modalitats de Moruna, seran de caràcter temporal, i seran expeses per la Direcció General de Desenvolupament Agrari, i aquesta podrà delegar tal atribució en les Direccions Territorials de la Conselleria d'Agricultura i Pesca.   
Article 10.   
Les autoritzacions ressenyades en l'article anterior s'extendran al nom. i matrícula del vaixell de l'armador sol·licitant i per a una sola posta.   
Article 11.   
Només es podrà optar a una autorització de calament de Moruna per embarcació.   
Article 12  
L'autorització per al calament d'una Moruna serà incompatible amb qualsevol altra activitat pesquera o marisquera durant el temps que aquesta estiga vigent.   
Article 13.   
Per poder sol·licitar l'autorització preceptiva de calament d'una Moruna serà necessari:   
a) Instància dirigida a l'Il·lm. Sr. Director General de Desenvolupament Agrari, que podrà ser presentada a les Direccions Territorials de la Conselleria d'Agricultura i Pesca.   
b) Tenir homologat l'art que s'ha de calar.   
c) Certificat de la Confraria de Pescadors on s'expresse clarament la posta que li haja correspost en el sorteig preceptiu.   
Article 14.   
Les postes on es podran calar les Morunes, segons la zona d'influència de les Confraries de Pescadors, son les següents:   
 TIPUS DE NOMBRE  
CONFRARIA POSTA MORUNA D'ARTS  
   
Torrevella Cap Roig Grossa 1  
Santa Pola Gola del Vinalopó Grossa 1  
 Antina Grossa 1  
 Gurugú Grossa 1  
 Cap de Santa Pola Grossa 1  
Guardamar Rebollo Grossa 1  
 Viver Vell Grossa 1  
 Viver Nou Grossa 1  
 Roqueta Grossa 1  
 Zona del Pinet fins a Guardamar,  
 al carrer Torrevella Fina 17  
 Mitjana 17  
Tabarca A l'oest de Tabarca, entre el nord  
 de l'Escull Forat i el sud de l'Escull Negre Fina 9  
La Vila Joiosa Punta del Pinet Grossa 1  
 Torre del Xarco Grossa 1  
 El Carritxar Grossa 1  
 Torre d`Aigües Grossa 1  
Altea La Mina Grossa 1  
 Illeta d`Altea Grossa 1  
 Morro de Toxi Grossa 1  
Moraira Cap de Moraira (Coves de Rates) Grossa 1  
 Cap Blanc Grossa 1  
 Cap Naco (Granadella) Grossa 1  
 Castellet (entre Balsetes i Penyal d'Ifac) Grossa 1  
Xàbia El Tango Grossa 1  
 Cala Sardinera Grossa 1  
Borriana Riu Millars Grossa 1  
 Riu Anna Grossa 1  
 Gola de Nules Grossa 1  
Peníscola Albadum Grossa 1  
 Torrenostra Grossa 1  
Article 15.   
Les postes s'adjudicaran mitjançant sorteig entre els armadors sol·licitants.   
Article 16.   
El sorteig al qual fa referència l'article anterior, es durà a terme a les distintes Confraries de Pescadors que tenen assignades postes a la zona d'influència pròpia. A petició de la Confraria, la Conselleria d'Agricultura i Pesca resoldrà tot i fixant la data i hora de celebració del sorteig, la resolució del qual haurà d'ésser exposada al tauler d'anuncis de la Confraria, amb una antelació mínima de quinze dies.   
Article 17.   
Els sortejos hauran de realitzar-se, almenys, vint dies hàbils abans de la data de començament del calament de la Moruna.   
Article 18.   
El sorteig de postes es farà en presència del Patró Major de Confraria, o persona en qui delegue, i d'un representant de la Conselleria d'Agricultura i Pesca.   
De l'acte del sorteig s'alçarà l'acta oportuna pel Secretari de la Confraria de Pescadors, que signarà juntament amb el Patrò Major i el representant de la Conselleria d'Agricultura i Pesca.   
Article 19.   
Els armadors que vulguen participar en alguns dels sortejos de postes o de calament de Moruna hauran de:   
1) Sol·licitar-ho, per escrit, a la Confraria de Pescadors on s'haja de realitzar el sorteig amb una antelació mínima de 24 hores a la celebració d'aquest.   
2) Exhibir, abans d'iniciar-se el sorteig, la calificació acreditativa de l'homologació de l'art Moruna corresponent.   
Article 20.   
En les postes situades dins la zona d'influència d'una Confraria, tindran dret preferent a calar la seua art les embarcacions pertenyents a aquella, i, únicament, en ser declarades desertes, podran ser adjudiquades als armadors pertenyents a altres Confraries en funció de l'ordre de les sol·licituds.   
Article 21.   
El balisament de les Morunes s'efectuarà mitjançant boies de color taronja o similar i banderes del mateix color de 40 o 50 centímetres, amb pal de dos metres d'altura com a mínim, durant el dia, i amb llum blanca visible a una distància mínima de dues milles, de nit.   
Les boies indicades recolliran en la part visible la matrícula i foli del vaixell al qual se li ha atorgat l'autorització corresponent per al calament de la Moruna.   
A les capçaleres de l'art es disposarà una bandera si és de dia, o una llum si és de nit.   
Article 22.   
La contravenció al que es disposa en la present Ordre se sancionarà d'acord amb el que s'estableix en la Llei 53/1982, de 13 de juliol, sobre infraccions en matèria de pesca marítima.   
DISPOSICIONS FINALS.   
Primera.   
Es faculta la Direcció General de Desenvolupament Agrari per dictar les normes complementàries que requeresca el desenvolupament d'aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 20 de març de 1986.   
El Conseller d'Agricultura i Pesca,  
LLUIS FONT DE MORA I MONTESINOS